TAWAU: Tinimungan Pulis Marin (PPM) Tawau minomoto pogumbalan mogolim posuang 600 patod kayu tonibung kumaa watas diti om minanahan tolu kusai kikotumbayaan juragan om duo tulun Indonesia, tadau Koonom nakatalib.
Komander PPM Wilayah Sabah, Asisten Komisioner Mohamad Madun minoboros do id kinaantakan jaam 8.30 kosuabon dilo, puru PPM nokobontol duo bot monginsada om iso bot jongkong mamaso mamagayat kayu dilo silihon do rakit,.
“Sasabap kaagal-agal mosi-rosi. Puru PPM minapapanau ponoriukan om noilaan juragan bot monginsada amu nakaanu minopokito nunu-nunu dokumen kasagaan Koupisan Kotolunan Sabah montok mogowit 600 patod kayu tonibung dilo,” ka disio, id iso kointalangan do hiti di konihab.
Sabap amu nakaanu minopokito dokumen toi ko surat kasagaan, ka dii Mohamad, puru PPM minangahau toinsanan kayo tonibung di kikotumbayaan nigitan sinuang mantad pogun sampaping momoguno bot monginsada om jongkong. – Bernama
min_Latn min_Latn bam_Latn min_Latn